CELEX: 32015D0398
Language: hr
Date: 2015-02-13 00:00:00
Title: Provedbena odluka Komisije (EU) 2015/398 оd 13. veljače 2015. o izmjeni Odluke 2008/185/EZ u pogledu uključivanja Mađarske na popis država članica ili njihovih regija slobodnih od bolesti Aujeszkoga (priopćeno pod brojem dokumenta C(2015) 718)  Tekst značajan za EGP

11.3.2015   
            
            
               HR
            
            
               Službeni list Europske unije
            
            
               L 66/16
            
         PROVEDBENA ODLUKA KOMISIJE (EU) 2015/398
   оd 13. veljače 2015.
   o izmjeni Odluke 2008/185/EZ u pogledu uključivanja Mađarske na popis država članica ili njihovih regija slobodnih od bolesti Aujeszkoga
   
      
         (priopćeno pod brojem dokumenta C(2015) 718)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:
   
               (1)
            
            
               Direktivom 64/432/EEZ utvrđena su pravila koja se primjenjuju na trgovinu govedima i svinjama u Uniji. Člankom 9. te Direktive utvrđeni su kriteriji odobrenja obveznih nacionalnih programa kontrole za određene zarazne bolesti, uključujući bolest Aujeszkoga. Nadalje, člankom 10. te Direktive utvrđeno je da ako država članica smatra da je njezino državno područje ili dio njega slobodno od tih bolesti, uključujući bolest Aujeszkoga, dužna je Komisiji dostaviti odgovarajuću popratnu dokumentaciju.
            
         
               (2)
            
            
               Odlukom Komisije 2008/185/EZ (2) utvrđena su dodatna jamstva u trgovini svinjama među državama članicama. Ta su jamstva povezana s razvrstavanjem država članica u skladu s njihovim statusom u pogledu bolesti Aujeszkoga.
            
         
               (3)
            
            
               U Prilogu I. Odluci 2008/185/EZ navedene su države članice ili njihove regije koje su slobodne od bolesti Aujeszkoga i u kojima je zabranjeno cijepljenje. U Prilogu II. toj Odluci navedene su države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga.
            
         
               (4)
            
            
               Mađarska se trenutačno nalazi na popisu iz Priloga II. Odluci 2008/185/EZ, kao država članica odnosno njezina regija u kojoj se provode odobreni nacionalni programi kontrole za iskorjenjivanje bolesti Aujeszkoga.
            
         
               (5)
            
            
               Mađarska je dostavila popratnu dokumentaciju uz zahtjev za proglašenje Mađarske slobodnom od bolesti Aujeszkoga.
            
         
               (6)
            
            
               Na temelju ocjene popratne dokumentacije koju je dostavila Mađarska primjereno je ukloniti Mađarsku s popisa iz Priloga II. Odluci 2008/185/EZ te je dodati na popis iz Priloga I. toj Odluci.
            
         
               (7)
            
            
               Odluku 2008/185/EZ treba stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilozi I. i II. Odluci 2008/185/EZ zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. veljače 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (SL L 59, 4.3.2008., str. 19.).
   
      PRILOG
      „
            PRILOG I.
            
               Države članice ili njihove regije koje su slobodne od bolesti Aujeszkoga i u kojima je zabranjeno cijepljenje
            
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Sve regije
                     
                  
                        CZ
                     
                     
                        Češka
                     
                     
                        Sve regije
                     
                  
                        DK
                     
                     
                        Danska
                     
                     
                        Sve regije
                     
                  
                        DE
                     
                     
                        Njemačka
                     
                     
                        Sve regije
                     
                  
                        IE
                     
                     
                        Irska
                     
                     
                        Sve regije
                     
                  
                        FR
                     
                     
                        Francuska
                     
                     
                        Departmani Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        Italija
                     
                     
                        Pokrajina Bolzano
                     
                  
                        CY
                     
                     
                        Cipar
                     
                     
                        Sve regije
                     
                  
                        LU
                     
                     
                        Luksemburg
                     
                     
                        Sve regije
                     
                  
                        HU
                     
                     
                        Mađarska
                     
                     
                        Sve regije
                     
                  
                        NL
                     
                     
                        Nizozemska
                     
                     
                        Sve regije
                     
                  
                        AT
                     
                     
                        Austrija
                     
                     
                        Sve regije
                     
                  
                        SI
                     
                     
                        Slovenija
                     
                     
                        Sve regije
                     
                  
                        SK
                     
                     
                        Slovačka
                     
                     
                        Sve regije
                     
                  
                        FI
                     
                     
                        Finska
                     
                     
                        Sve regije
                     
                  
                        SE
                     
                     
                        Švedska
                     
                     
                        Sve regije
                     
                  
                        UK
                     
                     
                        Ujedinjena Kraljevina
                     
                     
                        Sve regije
                     
                  
         
            PRILOG II.
            
               Države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga
            
            
                        Oznaka ISO
                     
                     
                        Država članica
                     
                     
                        Regije
                     
                  
                        ES
                     
                     
                        Španjolska
                     
                     
                        Sve regije
                     
                  
                        PL
                     
                     
                        Poljska
                     
                     
                        Sve regije
                     
                  ”